CELEX: 21994A0103(21)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 20 σχετικά με την πρόσβαση στις εσωτερικές πλωτές οδούς

Avis juridique important

|

21994A0103(21)

Συμφωνία για τον Ευρωπαϊκό Οικονομικό Χώρο - Πρωτόκολλο 20 σχετικά με την πρόσβαση στις εσωτερικές πλωτές οδούς  

Επίσημη Εφημερίδα αριθ. L 001 της 03/01/1994 σ. 0181 - 0181

ΠΡΩΤΟΚΟΛΛΟ 20 σχετικά με την πρόσβαση στις εσωτερικές πλωτές οδούς1. Κάθε συμβαλλόμενο μέρος χορηγεί αμοιβαία το δικαίωμα πρόσβασης στις εσωτερικές πλωτές οδούς. Στην περίπτωση του Ρήνου και του Δούναβη, τα συμβαλλόμενα μέρη προβαίνουν σε όλες τις αναγκαίες ενέργειες για να φθάσουν ταυτόχρονα στον στόχο της ισότιμης πρόσβασης και της ελεύθερης εγκατάστασης στον τομέα των εσωτερικών πλωτών οδών.2. Οι ρυθμίσεις για να εξασφαλιστεί αμοιβαία ισότιμη πρόσβαση στις εσωτερικές πλωτές οδούς στο έδαφος των συμβαλλόμενων μερών για όλα τα συμβαλλόμενα μέρη, πρέπει να εκπονηθούν στα πλαίσια των ενδιαφερόμενων διεθνών οργανισμών μέχρι την 1η Ιανουαρίου 1996, λαμβανομένων υπόψη των υποχρεώσεων που απορρέουν από σχετικές πολυμερείς συμφωνίες.3. Όλα τα κεκτημένα στον τομέα των εσωτερικών πλωτών οδών ισχύουν από τη στιγμή που η συμφωνία τίθεται σε ισχύ στα κράτη της ΕΖΕΣ τα οποία, τη στιγμή εκείνη, έχουν πρόσβαση στις κοινοτικές εσωτερικές πλωτές οδούς, και, όσον αφορά τα άλλα κράτη της ΕΖΕΣ, μόλις αποκτήσουν το δικαίωμα της ισότιμης πρόσβασης.Εντούτοις, το άρθρο 8 του κανονισμού (ΕΟΚ) αριθ. 1101/89 της 27ης Απριλίου 1989 (ΕΕ αριθ. L 116 της 28.4.1989, σ. 25), όπως προσαρμόζεται για τους σκοπούς της συμφωνίας, τίθεται σε εφαρμογή για τα σκάφη εσωτερικών πλωτών οδών που ανήκουν στα προαναφερθέντα κράτη της ΕΖΕΣ, τα οποία τέθηκαν σε κυκλοφορία μετά την 1η Ιανουαρίου 1993, μόλις τα εν λόγω κράτη αποκτήσουν πρόσβαση στις εσωτερικές πλωτές οδούς της Κοινότητας.